laion/Wikipedia-Exotic huggingface dataset:
D8 (ჩეხეთი)

D8 (ხორ. Dálnice D8) — მაგისტრალური საავტომობილო გზა ჩეხეთში. ერთმანეთთან აკავშირებს ჩეხეთის დედაქალაქ პრაღას, ქალაქ ტეპლიცეს, ქალაქ უსტი-ნად-ლაბემსა და გერმანიის ქალაქ დრეზდენს. მარშრუტის საერთო სიგრძე 92.2 კილომეტრია და ის ევროპის ავტომაგისტრალ E55-ის შემადგენელი ნაწილია. ავტომაგისტრალ D8-ის გასასვლელები ინფორმაცია ceskedalnice.cz-ზე დაარქივებული 2006-08-26 საიტზე Wayback Machine. (ჩეხური) ინფორმაცია dalnice-silnice.cz-ზე დაარქივებული 2016-10-30 საიტზე Wayback Machine. (ჩეხური)
D11 (ჩეხეთი)

D11 (ხორ. Dálnice D11) — მაგისტრალური საავტომობილო გზა ჩეხეთში. ერთმანეთთან აკავშირებს ჩეხეთის დედაქალაქ პრაღას, პარდუბიცესა და ჰრადეც-კრალოვეს. მარშრუტის ამჟამინდელი საერთო სიგრძე 87 კილომეტრია, მაგრამ დაგეგმილია მისი 152 კმ-მდე გაგრძელება. ავტომაგისტრალ D11-ის გასასვლელები ინფორმაცია ceskedalnice.cz-ზე დაარქივებული 2006-08-26 საიტზე Wayback Machine. (ჩეხური) ინფორმაცია dalnice-silnice.cz-ზე დაარქივებული 2016-10-30 საიტზე Wayback Machine. (ჩეხური)
ცარევეცის ციხესიმაგრე

ცარევეცის ციხესიმაგრე — შუა საუკუნეების ციხესიმაგრე ქალაქ ველიკო-ტირნოვოში, ჩრდილოეთი ბულგარეთი. პირველი ციხესიმაგრე ცარევეცის ბორცვზე ააგეს რომაელებმა. ბიზანტიელების მიერ აქ V საუკუნეში აგებული ციხესიმაგრე დაანგრიეს სლავებმა. ახალი ციხესიმაგრე კი ააგეს ბულგარელებმა მეორე იმპერიის არსებობის პერიოდში. 1393 წელს სამთვიანი ალყის შემდეგ დაიპყრეს ოსმალებმა. ციხის ნანგრევები შემორჩენილია დღემდე და წარმოადგენს ადგილობრივ ღირსშესანიშნაობას. ვიკისაწყობში არის გვერდი თემაზე: ცარევეცის ციხესიმაგრე Official Tourism Site of the Veliko Tarnovo of Bulgaria დაარქივებული 2018-12-04 საიტზე Wayback Machine. Tsarevets at the official website of Veliko Tarnovo Another informational web page დაარქივებული 2007-03-12 საიტზე Wayback Machine. BGGlobe page on Tsarevets Sound and Light show fansite The show at VelikoTurnovo.info დაარქივებული 2010-11-25 საიტზე Wayback Machine.
Nokia Lumia 735

Nokia Lumia 735 (ალტერნატიული სახელი Microsoft Lumia 735) — Microsoft Mobile-ის მიერ წარმოებული Windows Phone 8.1-ზე მომუშავე სმარტფონი. მისი წარდგენა 2014 წლის 4 სექტემბერს Internationale Funkausstellung Berlin-ზე შედგა. მოწყობილობა საშუალო კლასის სმარტფონებს განეკუთვნება და განსაკუთრებული აქცენტი გაკეთებულია „სელფიზე“, რისთვისაც ტელეფონი აღჭურვილია 5 მეგაპიქსელიანი წინა კამერით. სმარტფონი ზოგიერთ ბაზარზე წარმოდგენილი იქნება ორსიმიანი 3G ვერსიით სახელწოდებით Lumia 730. 2015 წლის მაისში Microsoft-მა გამოუშვა მოწყობილობის Microsoft-ის სახელით ბრენდირებული ვერსია გაუმჯობესებული მონაცემებითა და პროგრამული უზრუნველყოფის უახლესი განახლებებით. Nokia Lumia 735-ს აქვს 1.2 გჰც ოთხბირთვიანი ARM Cortex-A7, Qualcomm Adreno 305 გრაფიკული პროცესორი და 1 გბ RAM. Nokia Lumia 735 აღჭურვილია 8 გბ შიდა მეხსიერებით და ასევე გააჩნია microSD ბარათების მხარდაჭერა. Nokia Lumia 735 მუშაობს ოპერაციულ სისტემაზე Windows Phone 8.1 და გააჩნია Lumia Denim-ის განახლება. Microsoft Lumia ვიკისაწყობში არის გვერდი თემაზე: Nokia Lumia 735 ოფიციალური საიტი ↑ Microsoft announces two Lumia phones, always-on Cortana, and clever new mobile accessories. ციტირების თარიღი: 12 September 2014. ↑ Nokia Lumia 735 Review: The Lumia 735 is cheery, comfy, cheap and has 4G. ციტირების თარიღი: 12 September 2014. ↑ Hassan, Mehedi (6 May 2015). „Microsoft Lumia 735 might be coming to Verizon soon“. Windows Mobile PowerUser. დაარქივებულია ორიგინალიდან — 26 მაისი 2015. ციტირების თარიღი: 12 მაისი 2015. ↑ Microsoft releases two new Lumia Phones, reveal new features. PC World. ციტირების თარიღი: 8 November 2014.
ლარნაკის საერთაშორისო აეროპორტი

ლარნაკის საერთაშორისო აეროპორტი (IATA: LCA, ICAO: LCLK) (ბერძ. Διεθνής Aερολιμένας Λάρνακας; თურქ. Larnaka Uluslararası Havaalanı) — საერთაშორისო აეროპორტი კვიპროსში. მდებარეობს ქალაქ ლარნაკიდან სამხრეთ-დასავლეთით 4 კმ-ში. ლარნაკის აეროპორტი ქვეყნის მასშტაბით უდიდესია. 2014 წელს გატარებულ მგზავრთა რაოდენობამ 5 320 173 კაცი შეადგინა. შეგიძლიათ იხილოთ მედიაფაილები თემაზე „ლარნაკის საერთაშორისო აეროპორტი“ ვიკისაწყობში. ოფიციალური საიტი ↑ 1.0 1.1 Passenger Traffic. დაარქივებულია ორიგინალიდან — 19 ნოემბერი 2017. ციტირების თარიღი: 26 October 2014. ↑ 2.0 2.1 EAD Basic. Ead.eurocontrol.int. ციტირების თარიღი: 16 April 2011.
ჭიანჭველები (რომანი)

„ჭიანჭველები“ (ფრანგ. Les Fourmis) — ცნობილი ფრანგი მწერლის, ბერნარ ვერბერის ტრილოგიის პირველი წიგნი (მომდევნო წიგნებია „ჭიანჭველების დღე“ და „ჭიანჭველების რევოლუცია“). აერთიანებს სამეცნიერო ფანტასტიკას, მისტიკას, ბიოლოგიას, სოციოლოგიას და ფილოსოფიას. ნაწარმოები ითვლება ბესტსელერად. გაყიდულია 2 მილიონზე მეტი ეგზემპლარი და თარგმნილია 30-ზე მეტ ენაზე. გამოქვეყნდა 1991 წელს. ქართულად თარგმნა და გამოსცა გამომცემლობამ „წიგნები ბათუმში“ 2015 წელს. რომანი აგებულია ადამიანის და ჭიანჭველების ცივილიზაციის მთავარ საკვანძო, არსებით მომენტებზე. ეს ორი ცივილიზაცია ერთმანეთისგან დამოუკიდებლად არსებობს. მათი თანაკვეთა მხოლოდ რომანის დასასრულს ხდება. მოქმედება მიმდინარეობს პარიზში, სადაც მთავარ გმირს, ჯონათან უელსს, ექსცენტრული ბიძისგან, პროფესორ ედმონდ უელსისგან მემკვიდრეობით ერგება ბინა. რომელიც მიუხედავად იმისა რომ ნახევრადსარდაფშია, ამავდროულად საკმაოდ დიდია და პარიზის ერთ-ერთ ელიტურ კვარტალში მდებარეობს. ბინას გააჩნია საიდუმლო სარდაფი, რომელშიც ბიძამ ძმისშვილს ანდერძით კატეგორიულად აუკრძალა ჩასვლა, თუმცა ეს უკანასკნელი ცხადია არ ემორჩილება, აღებს კარს და ჩადის ძალიან ღრმა, წყვდიადით მოცულ გვირაბში. მეორე სიუჟეტურ ღერძს წარმოადგენს ბელ-ო-კანი, ჭიანჭველათა ცივილიზაციის ფედერაციის დედაქალაქი, სადაც მთავარი გმირი, #327-ე მამრი გრძნობს რომ მათი ცხოვრება სათანადოდ არ მიმდინარეობს, რაღაც ისე არ არის როგორც უნდა იყოს და რაღაც საიდუმლო იმალება მათგან. საიდუმლოს ძიებაში გადაეყრება #56-ე მდედრს, დედოფალ ბელ-ო-კიუნის ქალიშვილს, მომავალ დედოფალ შლი-პუ-ნის და მასთან ერთდ იწყებს საიდუმლოს ძიებას. საიდუმლო კი რომანის ბოლოს იხსნება, როგორც პირდაპირი კომუნიკაცია ადამიანებს და ჭიანჭველებს შორის. ედმონდ უელსი - პროფესორი, მეცნიერ-მირმეკოლოგი, მწერალი, ჯონათან უელსი - პროფესორ უელსის ძმისშვილი. პროფესიით მლესავი, ლუსი უელსი - ჯონათან უელსის მეუღლე, ოგიუსტა უელსი - ედმონდ უელსის დედა და ჯონათან უელსის ბებია, ნიკოლა უელსი - ჯონათან და ლუსი უელსების ვაჟი. ბელ-ო-კიუნი - დედოფალი. ქალაქ ბელ-ო-კანის მმართველი და ბელ-ო-კანის ფედერაციაში შემავალი 64 ქალაქის დედა-დედოფალი, #327 - მამრი. პირველად იგი ეჭვდება საიდუმლოს არსებობაში, #56. მოგვიანებით შლი-პუ-ნი - მდედრი. ქალაქ შლი-პუ-კანის დამაარსებელი. ბელ-ო-კანის ფედერაციის მომავალი დედა-დედოფალი, #4000 - უსქესო მოხუცი მეომარი, #103683 - უსქესო მეომარი ბელ-ო-კანიდან, #801 - მამრი. შლი-პუ-ნის ვაჟი. ჩანერგილი ჯაშუში ბელ-ო-კანში. ბელ-ო-კანი მთავარი ქალაქი. წითურა ჭიანჭველების ფედერაციის დედაქალაქი, ლა-შოლა-კანი ფედერაციის ყველაზე დასავლეთით მდებარე ქალაქი, ზუბი-ზუბი-კანი ფედერაციის ყველაზე აღმოსავლეთით მდებარე ქალაქი, შლი-პუ-კანი ფედერაციის ყველაზე ახალგაზრდა, ზეტექნოლოგიური ქალაქი, ში-გაე-პუ წითური ჭიანჭველების მტერ ჯუჯა ჭიანჭველების ქალაქი ჩრდილო-დასავლეთით, გაეი-იოლო დროებითი სამხედრო ავანპოსტი.
ფერდინან ფოში

ფერდინან ფოში (ფრანგ. Ferdinand Foch; დ. 2 ოქტომბერი, 1851, ტარბი, საფრანგეთი — გ. 20 მარტი, 1929, პარიზი) — ფრანგი სამხედრო მოღვაწე, საფრანგეთის მარშალი პირველ მსოფლიო ომში. ფერდინან ფოში ერთადერთი ადამიანია საფრანგეთის ისტორიაში, რომელიც სამი სახელმწიფოს (საფრანგეთი, დიდი ბრიტანეთი, პოლონეთი) მარშალი გახდა. გერმანია-საფრანგეთის 1870-1871 წლების ომის დროს იგი მე-4 საზის ინფანტერიის პოლკში მსახურობდა. მომდევნო წელს მან უმაღლესი პოლიტექნიკური სკოლა დაამთავრა და 1873 წელს არტილერიის ოფიცერი გახდა. იგი მცირე ხნის განმავლობაში ლეიტენანტად მსახურობდა 24-ე საარტილერიო პოლკში და შემდგომ სწავლა განაგრძო „უმაღლეს სამხედრო სასწავლებელში“ (ფრანგ.: École Supérieure de Guerre), რომლის დამთავრების შემდეგაც მან აქვე დაიცვა სადოქტორო და საპროფესორო ხარისხები სტრატეგიის განხრით და 1908 წელს ამავე სასწავლებლის კომენდანტი გახდა. გარდა წმინდა სამხედრო თეორიული სამსახურისა ფოში პრაქტიკული განხრითაც მუშაობდა. 1907 წელს იგი ბრიგადენგენერალი გახდა და 1911 წელს დივიზიის სარდლის პოსტი მიიღო. 1913 წელს ფერდინან ფოში მე-20 არმიული კორპუსის მთავარსარდლად დაინიშნა ნანსიში. პირველ მსოფლიო ომში მან, როგორც კორპუსის მეთაურმა მონაწილეობა მიიღო ლოთარინგიაში განხორციელებულ წარუმატებელ შეტევაში. მარნის ბრძოლაში ფოში IX არმიას ხელმძღვანელობდა და კოორდინაციას უწევდა მოკავშირეთა რამდენიმე არმიას. 1915-1916 წლებში არტუასა და მდ. სომთან გამართული რამდენიმე წარუმატებელი ოპერაციის შემდეგ იგი ფრანგული გენშტაბის მხარდაჭერით ვეღარ სარგებლობდა. 1917 წელს მან შეძლო თავის თავის რეაბილიტირება და გენერალმა პეტენმა გენშტაბის შეფის თანამდებობაც კი ჩააბარა. 1918 წელს გერმანელთა საგაზაფხულო შეტევის დროს ფოში მოკავშირეთათვის შეუცვლელი ადამიანი გახდა. მას მარშალის წოდება მიანიჭეს და მთელი დასავლეთის ფრონტის მთავარსარდლობა ჩააბარეს. მას პატივად ხვდა 1918 წლის 11 ნოემბერს კომპიენის ტყეში გერმანიის იმპერიის უსიტყვო კაპიტულაცია მიეღო. პირველ მსოფლიო ომში გაღებული წვლილისატვის მარშალმა პილსუდსკიმ მას პოლონეთის მარშლის წოდება მიანიჭა. 1921 წელს ფერდინან ფოში სამხედრო სამსახურიდან გადადგა, თუმც საფრანგეთის მთავრობის მრჩეველის პოსტი დაიტოვა. ფერდინან ფოშმა მრავალი სამხედრო თეორიული ნაშრომი გამოაქვეყნა. იგი განიცდიდა კლაუზევიცის დიდ გავლენას და მის თეორიას პრაქტიკაში ახორციელებდა. იგი სამხედროთა ე.წ. კონსერვატორულ ფრთას ეკუთვნოდა. მაშინ როცა მარშალი პეტენი ცდილობდა გერმანელთა შოკური თავდასხმების წინააღმდეგ მობილური თავდაცვის გზების გამონახვას, ფოში თითოეული გოჯი მიწის დაცვას მოითხოვდა. იგი ასევე ზერელედ აფასებდა ტანკებისა და ავიაციის, ოგორც გადამწყვეტი ძალის ომში გამოყენებას. მიუხედავად მისი თეორიის მცდარობისა ომი გერმანიამ ვერ მოიგო, მაგრამ ფოში ასი ათასობის უმიზნო მსხვერპლის მიზეზი გახდა. ფერდინან ფოში მრავალი სამხედრო ორდენით დაჯილდოვდა. 1921 წელს იგი საფრანგეთის აკადემიის წევრი გახდა. მთელ საფრანგეთში მას მრავალი ძეგლი დაუდგეს, მისი სახელი უწოდეს ვაზის ერთ-ერთ ჯიშსა და საფრანგეთის ფლოტის ავიამზიდს. „Les principes de la guerre" (1903) („ომის პრინციპები“) „La conduite de la guerre" (1904) („ომის წარმოება“) „Mémoire pour servir à l'histoire de la guerre 1914-1918“ (1918) („1914-1918 წლებში ომში სამსახურის მოგონებები“) FirstWorldWar.com - ფოშის ბიოგრაფია ფოშის ბიოგრაფია საფრანგეთის აკადემიის ვებგვერდზე. დაარქივებული 2012-02-11 საიტზე Wayback Machine.
ეტირის არქიტექტურულ-ეთნოგრაფიული კომპლექსი

ეტირის არქიტექტურულ-ეთნოგრაფიული კომპლექსი (ბულგ. Архитектурно-етнографски комплекс „Етър“) — მუზეუმი ღია ცის ქვეშ ქალაქ გაბროვოში. მუზეუმი არის ბულგარელების ყოფა-ცხოვრების რეკონსტრუქცია. იგი გაიხსნა 1964 წლის 7 სექტემბერს. მუზეუმის შექმნაზე ფიქრი დაიწყო იდეისა და პროექტის ავტორმა ლაზარ დონკოვმა 1963 წელს. თავდაპირველად რესტავრაცია ჩაუტარეს წყლის წისქვილს. შემდეგ აშენდა სხვა ნაგებობებიც. მუზეუმის ფონდის შექმნა მოხდა სამი გზით: რესტავრაცია ჩაუტარეს ადგილზე არსებულ ობიექტებს, გადმოიტანეს ორიგინალური ნაგებობები და მოახდინეს შენობების ასლების გაკეთება. ოფიციალურად გაიხსნა 1964 წელს. სამი წლის შემდეგ გამოცხადდა ეროვნულ პარკად, ხოლო 1971 წელს მიენიჭა კულტურის ძეგლის სტატუსი. ოფიციალური საიტი დაარქივებული 2020-05-10 საიტზე Wayback Machine. ვიკისაწყობში არის გვერდი თემაზე: ეტირის არქიტექტურულ-ეთნოგრაფიული კომპლექსი
სტეფან სტამბოლოვი

სტეფან სტამბოლოვი (დ. 12 თებერვალი 1854, ტირნოვო, ოსმალეთის იმპერია — გ. 18 ივლისი 1895, სოფია, ბულგარეთი) — ბულგარელი რევოლუციონერი, პოლიტიკური მოღვაწე, პოეტი და მწერალი. ბულგარეთის პრემიერ-მინისტრი, (1888–1894). მისი მოღვაწეობა არაერთგვაროვნადაა შეფასებული. თავის ისტორიოგრაფიულ ნაშრომში „თანამედროვე ბულგარეთის აღმშენებლობა“ პუბლიცისტი სიმეონ რადევი სტამბოლოვს ახასიათებს როგორც ერთ-ერთ ნათელ და თვალსაჩინო წარმომადგენელს ბულგარელ მოღვაწეებს შორის. Творчество «Стефан Стамболов — спасителят на България» — Борислав Гърдев
პიერ ჟმაიელი (მრავალმნიშვნელოვანი)

საკუთარი სახელი გემაიელი, პიერ შეიძლება აღნიშნავდეს ერთ-ერთ შემდეგ პიროვნებათაგანს: ჟმაიელი, პიერ უფროსი (1905-1984) — ლიბანელი პოლიტიკოსი ჟმაიელი, პიერ უმცროსი (1972-2006) — ლიბანელი პოლიტიკოსი
პიერ ამინ ჟმაიელი

პიერ ამინ ჟმაიელი (არაბ. بيار أمين الجميل) (დ. 17 აგვისტო 1972 — გ. 21 ნოემბერი 2006, ბეირუთი) — ლიბანელი პოლიტიკოსი, ადვოკატი და მარონიტი ქრისტიანი სახელმწიფო მოღვაწე. ლიბანის მრეწველობის მინისტრი 2005 წლიდან სიკვდილამდე.
ფარიანები

ფარიანები (ლათ. Diaspididae) — მწერების ოჯახი კოქციდიების ქვერიგისა. მათი სხეულის სიგრძე 0,8—1,6 მმ აღწევს, დაფარულია ფარით, რომელიც მთლიანად მოიცავს სხეულს და ეკვრის მცენარის ზედაპირს. ფარი შედგება მწერის რამდენიმეჯერ გამონაცვალი კანისა და ცვილოვანი გამონაყოფისაგან. სხვა კოქციდებისაგან განსხვავებით, ფარიანების სხეულის ბოლო სეგმენტები შერწყმულია და ქმნის პიგიდიუმს. მასზე მდებარე ფირფიტების, სავარცხლებისა და ჯირკვლების ფორმა და რაოდენობა, აგრეთვე გამონაცვალი კანის მდებარეობა ფარზე და მათი რაოდენობა ნიშანდობლივია ფარიანების ცალკე გვარებისა და სახეობებისათვის. ცნობილია ფარიანების 1300-მდე სახეობა, რომლებიც გავრცელებულია მთელ მსოფლიოში, საქართველოში გვხვდება 80 სახეობა. ფართოდ არის ცნობილი ხეხილის მავნებელი კალიფორნიის ფარიანები, ჩხირისებრი იაპონური ფარიანები, რომლებიც აზიანებს ციტრუსებს და აგრეთვე ხეხილს. ჰაჯიბეილი ზ., ქართული საბჭოთა ენციკლოპედია, ტ. 10, თბ., 1986. — გვ. 229.
ანდამანის და ნიკობარის კუნძულები

ანდამანის და ნიკობარის კუნძულები (ინგლ. Andaman and Nicobar Islands, an) — კუნძულების ორი ჯგუფი ბენგალის ყურეში, ქმნის ინდოეთის მოკავშირე ტერიტორიას. შტატი შეიქმნა 1953 წელს მადრასის შტატის ტელუგუ-ენოვანი ოლქების ბაზაზე. 1956 წელს გაიზარდა ჰაიდარაბადის ყოფილი შტატის ტერიტორიის ხარჯზე. დედაქალაქი და უდიდესი ქალაქი — პორტი-ბლერი. მოსახლეობა 356 ათ. ადამიანი (2001). ფართობი — 8249 კმ² (27-ე ადგილი). კუნძულები მდებარეობენ ბენგალის ყურის სამხრეთ-აღმოსავლეთით, ინდოეთის ოკეანეში. შედგება კუნძულების ორი ჯგუფისაგან. კუნძულების საერთო რაოდენობაა 750, მათ შორის 550 ანდამანის კუძულებია. ამ კუნძულებს შორის მოსახლეობა მხოლოდ 40-ზე ცხოვრობს. მოსახლეობა — 370 ათასი; ფართობი — 8.293 ათასი; ქალაქი (ათ.) — პორტ-ბლერი (C, 102). Andaman & Nicobar Administration Web site The Andman Association დაარქივებული 2013-10-20 საიტზე Wayback Machine. Indian Reef Region — Andaman and Nicobar Islands დაარქივებული 2012-04-15 საიტზე Wayback Machine. Andaman & Nicobar Islands official tourism website დაარქივებული 2009-05-20 საიტზე Wayback Machine. Andaman & Nicobar Pictures დაარქივებული 2006-05-16 საიტზე Wayback Machine.
ფარნაოზ ბატონიშვილი

ფარნაოზ ბატონიშვილი (ბაგრატიონი) (დ. 1775 — გ. 30 მარტი, 1852) — ერეკლე II-ისა და დარეჯან დედოფლის შვილი. 1801 წელს თავის უფროს ძმასთან იულონთან ერთად ებრძოდა რუსეთის ხელისუფლებას საქართველოს დამოუკიდებლობისათვის. 1805 წელს ვორონეჟში გადაასახლეს. შემდეგ პეტერბურგში ცხოვრობდა, მაგრამ რუსეთის სამსახურში არ შესულა. 1843 წლის 18 ივნისს, საქართველოს სამეფო ოჯახის წევრებს (ფარნაოზი ერეკლეს ძე; გიორგის ძეები: თეიმურაზი, მიხეილი, ილია, ოქროპირი, ერეკლე; იულონის ძეები: ლუარსაბი და დიმიტრი; იოანეს შვილიშვილი - იოანე; ბაგრატ გიორგის ძის შვილები: დავითი და ალექსანდრე; კონსტანტინე დავითის ძე; იმერეთის მეფის გიორგი ალექსანდრეს ძის შვილები: ალექსანდრე და დიმიტრი), რუსეთის იმპერატორის ბრძანებით „უვადო“ პენსიაზე დაემატათ „შთამომავლობითი“ პენსიაც. დასაფლავებულია ალექსანდრე ნეველის ლავრაში. 1995 წელს ფარნაოზ ბატონიშვილი დაქორწინდა ქსნის უკანასკნელი ერისთავის გიორგის ქალიშვილზე ანაზე. ანა გარდაიცვალა სანქტ პეტერბურგში და დასაფლავებულია ალექსანდრე ნეველის ლავრაში. ფარნაოზს ანასაგან შეეძინა ერთი ვაჟი და ხუთი ქალიშვილი: დავითი — გარდაიცვალა ბავშვობაში; სალომე (დ. 1797 – გ. 20 აგვისტო, 1860) — გარდაიცვალა დაუოჯახებელი სანქტ-პეტერბურგში; სოფიო (დ. 1798 – გ. ?) — გარდაიცვალა ახალგაზრდა; ელენე (დ. 1799 – გ. 7 ივლისი, 1867) — გარდაიცვალა დაუოჯახებელი ცარსკოე-სელოში; ელისაბედი (დ. 4 ოქტომბერი, 1800 – გ. 21 დეკემბერი, 1819) — გარდაიცვალა დაუოჯახებელი ალექსანდრე ნეველის ლავრაში; ნინო (დ. 28 სექტემბერი, 1802 – გ. 1 სექტემბერი, 1828) — იყო დაქორწინებული ალექსანდრე დადიანზე. თავის მცირეწლოვან შვილთან ერთად დაკრძალულია ალექსანდრე ნეველის ლავრაში. ბაგრატ ბატონიშვილი, ახალი მოთხრობა, თ. ლომოურის გამოც., თბ., 1941; იოსელიანი პ., ცხოვრება მეფისა გიორგი მეათცამეტისა, ა. გაწერელიას რედ., თბ., 1978; საქართველოს ისტორიის ნარკვევები, ტ. 4, თბ., 1973 ბარამიძე არ., ქართული საბჭოთა ენციკლოპედია, ტ. 10, თბ., 1986. — გვ. 232. ↑ Собрание (1825 - 1881) : Том 17 (1842) : Часть 1 : Законы 15766
ნანგარჰარის პროვინცია

ნანგარჰარის პროვინცია (პუშტუ ننګرهار‎, დარი ننگرهار Nangarhār) - პროვინცია ავღანეთის აღმოსავლეთ ნაწილში. ჩრდილოეთიდან მას ესაზღვრება ქუნარის პროვინცია. აქ მდებარეობდა გამაგრებული რაიონი თორა-ბორა, სადაც 2001 წელს იმალებოდა მსოფლიოს ნომერ პირველ ტერორისტად ცნობილი ოსამა ბინ ლადენი. მამგარჰარის პროვინცია იყოფა 22 ოლქად. აჩინი ბატი კოტი ბიჰსუდი დარა-ი-ნური დიჰ ბალა დურ ბაბა გოშტა ჯალალაბადი კამა ხოგიანი კოტი კუზ კუნარი ლალ პური მომანდ დარა ნაზიანი პაჩირ ავ აგამი როდატი სურკ როდი შერზადი შინვარი ჩაპარჰარი ჰიზარაკი ნანგარჰარი შედიოდა მაურიების იმპერიაში. მაურიებმა აქ გაავრცელეს ახალი რელიგიები ინდუიზმი და ბუდიზმი. განსაკუთრებული თავგამოდებით ცდილობდა უფრო დიდი ტერიტორიების გაპყრობას ჩანდრაგუპტა მაურია მანამდე, სანამ არ შეეჯახა აქ მყოფ ადგილობრივ ძალებს. კერძოდ, ბერძნულ-ბაქტრიული სამეფოს მეფე სელევკე I ნიკატორს. როგორც აღნიშნავენ, სელევკემ მიაღწია სამშვიდობო ხელშეკრულებას ჩანდრაგუპტასთან, ის დათანხმდა შერეულ ქორწინებებს, საჩუქრად მიიღო 500 სპილო და აღიარა მაურიების ტერიტორიად ჰინდუქუშის სამხრეთით მდებარე მიწები. ჩანდრაგუპტა გაერთიანებული ძალებით შეეჯახა აღმოსავლეთით მდებარე ნანდას იმპერიას. ამის შესახებ მოგვითხრობენ ბუდისტური ავღანეთის მნიშვნელოვანი მატერიალური და არამატერიალური ძეგლები ფართო არქეოლოგიური აღმოჩენების შედეგად, მათ შორის, რელიგიური და მხატვრული ნივთები. ჩინელი პილიგრიმის სიუან ცზანის ინფორმაციით ჩანდრაგუპტას მიუღწევია ბალხის პროვინციამდე, ჯერ კიდევ ბუდას სიცოცხლეში (ძვ. წ. 563-483 წ.წ.). რეგიონი საუკუნეთა მანძილზე მრავალი დამპყრობელის მსხვერპლი გამხდარა. მათ შორის, ღაზნებიდების, ღურიდების, ხალჯების, დიდ მოგოლთა და სხვა დინასტიების. 1747 წ, აჰმად შაჰ დურანმა საბოლოოდ შეუერთა იგი ავღანეთის იმპერიას. რეგიონმა დიდი ზარალი განიცადა XIX-XX საუკუნეების მანძილზე მიმდინარე ანგლო-ავღანურ ომებში. საბჭოთა კავშირ-ავღანეთის ომამდე პროვენცია შედარებით მშვიდობიანად ვითარდებოდა. ომის პერიოდში მისი ტერიტორია ხშირად გამხდარა შეტაკების არეალი. პროდასავლური ძალები აშშ-ს მეთაურობით ცდილობდნენ მუჰამედ ნაჯიბულას პრორუსული ხელისუფლების დამხობას. განსაკუთრებით გამწვავდა სიტუაცია ავღანეთის სამოქალაქო ომის დროს, როდესაც ე.წ. მოჯაჰედებს შორის მოხდა შეტაკება. სამოქალაქო ომით ისარგებლა თალიბანის მომხრეებმა და 1996 წელს მათ კონტროლი დაამყარეს პროვინციაზე და ააგეს მამგჰარის რეგიონში ე.წ. ალ-ქაიდას საწვრთნელი ბაზა. 90-ან წლებში ნანგჰარის პროვინციაში ძლიერი პოზიცია ეკავა ოსამა ბინ-ლადენს, რომელიც აწარმოებდა აშშს წინააღმდეგ ბრძოლას 2001 წელს თორა-ბორას კამპანიის დროს. საბოლოოდ ბინ ლადენმა თავი შეაფარა პაკისტანის ქალაქ აბოტაბადს, სადაც მოკლული იქნა 2011 წელს ამერიკული სპეცდანიშნულების რაზმის თანამშრომლების მიერ. 2001 წლის ბოლოს თალიბანის რეჟიმის განადგურების შემდეგ ჩამოყალიბდა ყარზაის ხელისუფლება. შეერთებული შტატების ხელმძღვანელობით ავღანეთის ხელისუფლებამ თანდათან აღადგინა იურიდიული წესრიგი პროვინციის ტერიტორიაზე, თუმცა ჯერ კიდევ ხშირია თალიბანის ბოევიკთა თავდასხმა ავღანეთის სამთავრობო ძალებზე. ნანგარჰარის პროვინცია ნანგარჰარის პროვინცია ნანგარჰარი (ფოტოგალერეა)
რაიანის ქალიშვილი

რაიანის ქალიშვილი (ინგლ. Ryan's Daughter) — დევიდ ლინის 1970 წლის ფილმი. ჯინ მილზმა მიიღო ყურადღება!  ქვემოთ მოყვანილია სიუჟეტის და/ან დასასრულის დეტალები. ფილმის მოქმედება ვითარდება პირველი მსოფლიო ომის დროს, ირლანდიის პატარა სოფელში, სანაპიროზე. როზი რაიანი, მკვიდრი ტრაქტორისტის ქალიშვილი და სკოლის უემოციო მასწავლებლის მეუღლე, რომანს გააბამს ახალგაზრდა ბრიტანელ ოფიცერთან, რომელიც ჩამოსულია, რომ გამოიძიოს კავშირი ირლანდიელებსა და გერმანელებს შორის. სარა მაილზი - როუზი რაიანი რობერტ მიტჩემი - ჩარლზ შონესი ტრევორ ჰოვარდი - მამა ჰიუ კოლინზი ჯონ მილზი - მაიკლი ლეო მაკკერნი - ტომ რაიანი კრისტოფერ ჯოუნზი - მაიორი რანდოლფ დორიანი ბერი ჯექსონი - კაპრალი ოსკარი საუკეთესო მსახიობი კაცისთვის მეორეხარისხოვან როლში: ჯონ მილზი ოსკარი საუკეთესო ოპერატურისთვის: ფრედი იანგი „რაიანის ქალიშვილი“ — კინოფილმების ინტერნეტ-მონაცემთა ბაზა (ინგლისური)
იოანე რილელი

ღირსი იოანე რილელი (დ. 876, სკრინო, ბულგარეთი — გ. 18 აგვისტო, 946, რილის მონასტერი) — ბულგარელი წმინდანი. ბულგარელების მფარველი წმინდანი. ცხოვრობდა და მოღვაწეობდა თანამედროვე ბულგარეთისა და მაკედონიის ტერიტორიაზე რილის მთების გამოქვაბულებში. დაიბადა 876 წელს ბულგარეთის სოფელ სკრინოში. ადრეულ ასაკში დატოვა სოფელი და თავდაპირველად იგი მაღალ, შიშველ მთაზე მოსაგრეობდა და ველური მცენარეებით იკვებებოდა. მისი ქოხი ფიჩხისგან იყო აგებული. ერთხელ იოანე რილელს ავაზაკები დაესხნენ თავს და გააძევეს. ამის შემდეგ იოანემ ერთ ღრმა გამოქვაბულს შეაფარა თავი. თორმეტი წელი გაატარა წმიდანმა მღვიმეში, შემდეგ კი რილის უდაბნოში გადაინაცვლა და ხის ფუღუროში დამკვიდრდა. გარდაიცვალა 946 წელს. ხუთი წლით ადრე მან საკუთარი ხელით დაწერა „ანდერძი მოწაფეთა მიმართ“ - ძველი ბულგარული მწერლობის ერთ-ერთი საუკეთესო ძეგლი. მისი უხრწნელი ნაწილები ქალაქ სრედეციდან (სოფია) ბულგარეთის მაშინდელ დედაქალაქ ტირნოვოში 1238 წლის 19 ოქტომბერს გადაასვენეს. წმიდანთა ცხოვრება, ტომი III, თბილისი, 2001 ღირსი იოანე რილელი ღირსი იოანე რილელის ნაწილთა გადასვენება ↑ https://www.biolex.ios-regensburg.de/BioLexViewview.php?ID=1025 ↑ 2.0 2.1 Czech National Authority Database <a href="https://wikidata.org/wiki/Track:Q13550863"></a> ↑ Identifiants et Référentiels — ABES, 2011. <a href="https://wikidata.org/wiki/Track:Q47757534"></a><a href="https://wikidata.org/wiki/Track:Q2826570"></a>
ვილი პეპი

გულიერმო პაპალეო (იტალ. Gugliermo Papaleo) ცნობილი როგორც ვილი პეპი (ინგლ. Willie Pep) (დ. 19 სექტემბერი, 1922, ჰარტფორდი, კონექტიკუტი ― გ. 23 ნოემბერი, 2006, როკი ჰილი, კონექტიკუტი) — ამერიკელი მოკრივე. ჩაატარა 241 ბრძოლა. პაპალეომ 229 ბრძოლა მოიგო, 11 წააგო და 1 ფრედ დასრულდა. Boxrec.com ↑ 1.0 1.1 Milbert N. F. Encyclopædia Britannica <a href="https://wikidata.org/wiki/Track:Q5375741"></a> ↑ http://sports.espn.go.com/sports/boxing/news/story?id=2673944&campaign=rss&source=ESPNHeadlines
Nokia Lumia 530

Nokia Lumia 530 — Microsoft Mobile-ის საწყისი დონის სმარტფონი, რომელიც მუშაობს ოპერაციულ სისტემა Windows Phone 8.1-ზე. 2014 წლის 10 ნოემბერს Microsoft-მა გამოუშვა მისი მემკვიდრე Microsoft Lumia 535, რომელიც აღჭურვილია 1 დუიმით უფრო დიდი IPS ეკრანით, ორმაგი დაჭერით გაღვიძების ფუნქციით, განათების სენსორით, Corning Gorilla Glass 3-ით, 8 გბ შიდა მეხსიერებით (4 გბ-ის წინააღმდეგ), 1 გბ RAM-ით (512 მბ-ის წინააღმდეგ), დიდი 1905 mAh-იანი ელემენტით (1430 mAh-ის წინააღმდეგ), 5 მეგაპიქსელიანი წინა კამერით, მთავარი კამერა ავტოფოკუსით (ფიქსირებული ფოკუსის წინააღმდეგ) და LED ფლეშით. Nokia Lumia 530-ს გააჩნია 4 დუიმიანი სენსორული ეკრანი. Lumia-ს ხაზის სხვა ტელეფონებისგან განსხვავებით ცოტათი შემცირებული აქვს ხედვის კუთხე. Lumia 530 მუშაობს ოპერაციულ სისტემა Windows Phone 8.1-ზე. აგრეთვე გააჩნია ისეთი ექსკლუზიური პროგრამული უზრუნველყოფა როგორიცაა, Nokia Mix Radio და HERE Maps (რომელიც აჩვენებს დეტალურ მოძრაობას, ავტონომიურ რუკებსა და ნავიგაციასა და ტრანზიტულ მონაცემებს). Ars Technica Lumia 530-ს არასწორი მიმართულებით გადადგმულ ნაბიჯს უწოდებს. მის წინამორბედ Lumia 520-სგან განსხვავებით, Lumia 530 უფრო უარესია რადგან მას არ აქვს კამერის სპეციალური ღილაკი, გააჩნია უფრო უარესი ეკრანი ცუდი კონტრასტით, ფერითა და ხედვის კუთხით და გააჩნია ყველაზე საშინელი გრაფიკული პროცესორი. PC Advisor-იც Lumia 530-ს თავის წინამორბედზე უარეს მოდელად თვლის, რადგან გააჩნია ფიქსირებულ ფოკუსიანი უარესი კამერა, მაშინ როდესაც მის წინამორბედს ავტოფოკუსი ჰქონდა, მეხსიერების ნახევარი და უარესი გრაფიკული პროცესორი. აქ მოცემულია ორი ორსიმიანი მოდელი: RM-1019 და RM-1020 Microsoft Lumia Nokia Lumia 520 Nokia Lumia 525 Nokia X, X+, XL შეგიძლიათ იხილოთ მედიაფაილები თემაზე „Nokia Lumia 530“ ვიკისაწყობში. ↑ Microsoft Lumia 535 Vs Nokia Lumia 530 Spec Comparison. დაარქივებულია ორიგინალიდან — 2014-12-21. ციტირების თარიღი: 2015-05-13. ↑ The Lumia 535 fixes Microsoft's low-end problem with Windows Phone but will anyone see it? | Windows Central ↑ Newer, but not better: The Nokia Lumia 530 reviewed ↑ Nokia Lumia 530 vs 520 comparison review: why the new Windows Phone is worse than the old one - PC Advisor